*ไม่รู้ว่าผมคิดไปเองหรือเปล่าว่า รู้สึกเหนื่อย ไม่มีเเรง นอนไม่หลับ ตื่นยาก ออกไปวิ่งก็เหนื่อยเร็ว เหนื่อยบ่อยๆเลยไม่อยากทำอะไร *อยากทราบว่าเกี่ยวกับโรคธาลัสซีเมียหรือเปล่า เพราะสองเกือบสามปีมานี้ ที่รพ.นัดทุกเดือน เเลัส่วนใหญ่ก็จะให้เลือดทุกครั้ง *ยาที่กินตอนนี้คือโฟลิคตั้งเเต่จำความได้และยาขับเหล็กเม็ดลีๆสีเขียว เพิ่งสั่งให้กินช่วงสองสามปีที่ให้เลือดบ่อยๆ ++และก็มีประเด็นอยู่ว่าคนรู้จักบอกว่ากินขับเหล็กทำให้เหนื่อยจริงมััย???
สวัสดีค่ะ อาการเหนื่อยง่ายมากขึ้นนั้น อาจจะมีสาเหตุมาจาก การมีภาวะซีดจากตัวโรค สาเหตุอื่นๆเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบ ระบบทางเดินหายใจถูกกีดขวาง หรือมีสิ่งแปลกปลอมติดอยู่ โรคภูมิแพ้ หรือแพ้สารบางอย่าง มักเป็นเฉียบพลัน โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย หรือไทรอยด์ทำงานมากผิดปกติ เป็นต้นโดยยาบำรุงเลือดโฟลิคและยาขับเหล็กนั้น ไม่ได้ทำให้มีอาการเหนื่อยมากขึ้นได้โดยตรงค่ะแนะนำว่าถ้าเหนื่อยง่ายขึ้น ควรสอบถามกับแพทย์ที่ดูแลเรื่องค่าเลือดอีกครั้ง ว่าตอนนี้ซีดมากหรือไม่ หากซีดมาก ร่วมกับมีอาการเหนื่อยเพลียร่วมด้วย อาจจะต้องให้เลือดทดแทนเป็นครั้งๆไป หรือถ้าให้อยู่แล้ว ก็อาจจะต้องให้มากขึ้นหรือถี่ขึ้นเพื่อควบคุมอาการและทำให้ค่าเลือดกลับมาใกล้เคียงปกติมากที่สุด